ΓΡΑΠΤΗ ΕΡΩΤΗΣΗ P-0797/01

υποβολή: Mara Rodrguez Ramos (PSE) προς την Επιτροπή

(13 Μαρτίου 2001)

Θέμα: Στήριξη των οργανώσεων παραγωγών κατά τη μεταρρύθμιση της ΚΟΑ βάμβακος

Κατά την παρέμβασή του στη σύνοδο ολομελείας της 15ης Φεβρουαρίου σχετικά με την έκθεση του κ. Κόρακα για το καθεστώς ενισχύσεων στο βαμβάκι, ο Επίτροπος κ. Fischler βάσισε ένα μέρος της επιχειρηματολογίας του σε ένα ανακριβές στοιχείο.

Ο κ. Fischler δήλωσε ότι δεν μπορεί να αποδεχθεί τις τροπολογίες 7, 8, 16 και 19 με τις οποίες προτείνεται η εγκαθίδρυση ενός συστήματος στήριξης για τις οργανώσεις βαμβακοπαραγωγών, και τούτο με το σκεπτικό ότι ο κανονισμός (ΕΚ) 389/82(1) εγκαθιδρύει ήδη ένα σύστημα κινήτρων για τις οργανώσεις βαμβακοπαραγωγών και ότι έτσι θα δημιουργείτο μια διπλή στήριξη. Όλα φαίνονται να δείχνουν ότι ο κ. Fischler δεν ήταν σωστά πληροφορημένος ή δεν έλαβεπόψη του ότι η ισχύς του εν λόγω κανονισμού (ΕΚ) 389/82 έληξε πριν από εννέα χρόνια, στις 25 Φεβρουαρίου 1992. Αυτός ακριβώς ήταν και ο λόγος που με ώθησε, από κοινού με άλλους βουλευτές, να καταθέσω τις συγκεκριμένες τροπολογίες στην Επιτροπή Γεωργίας.

Λαμβάνονταςπόψη αυτή την ανακρίβεια, μπορεί πλέον η Επιτροπή να εγκρίνει τις εν λόγω τροπολογίες;

Εάν εξακολουθεί να έχει αντίθετη άποψη, ποιο μηχανισμό προβλέπει η Επιτροπή για τη στήριξη των οργανώσεων παραγωγών στο πλαίσιο της ΚΟΑ βάμβακος;

(1) ΕΕ L 51 της 23.2.1982, σελ. 1.

Απάντηση του κ. Fischler εξ ονόματος της Επιτροπής

(18 Απριλίου 2001)

Η παράγραφος 4 του πρωτοκόλλου αριθ. 4 που αφορά το βαμβάκι και προσαρτάται στην πράξη προσχώρησης της Ελλάδας προβλέπει τη χορήγηση ενισχύσεων με σκοπό να ενθαρρύνει τη σύσταση ομάδων παραγωγών και των ενώσεων τους και να διευκολύνει τη λειτουργία τους.

Οι γενικοί κανόνες του εν λόγω καθεστώτος ενισχύσεως θεσπίσθηκαν με τον κανονισμό (ΕΟΚ) αριθ. 389/82 του Συμβουλίου που καθορίζει, ιδίως, στα άρθρα 1 έως 3 το σύστημα αναγνώρισης των ομάδων παραγωγών και των ενώσεων τους. Η Κοινότητα ενθάρρυνε έτσι, από το 1982 έως το 1992, τη σύστασή τους: προβλέφθηκε ενίσχυση για το ξεκίνημα και ενισχύσεις στις επενδύσεις, ιδίως για την αγορά μηχανών συγκομιδής. Έκτοτε, ο εξοπλισμός με μηχανές συγκομιδής γενικεύτηκε τόσο στην Ελλάδα όσο και στην Ισπανία.

Σήμερα, και από το 1993, καμία κοινή δράση που προβλέπεται από τον κανονισμό (ΕΟΚ) αριθ. 389/82 δεν αποτελεί αντικείμενο κοινοτικής χρηματοδοτικής στήριξης στο μέτρο που η περίοδος που προβλεπόταν για τηνλοποίηση αυτών των δράσεων έχει λήξει. Ωστόσο, πρέπει να σημειωθεί ότι ο εν λόγω κανονισμός δεν καταργήθηκε και ότι οι κανόνες που αφορούν τις προαναφερόμενες οργανώσεις, ιδίως το καθεστώς τους και τη λειτουργία τους, ισχύουν πάντα.

Εξάλλου, πρέπει να διευκρινισθεί ότι το βαμβάκι επωφελείται και από οριζόντια διαρθρωτικά και γεωργοπεριβαλλοντικά μέτρα που αφορούν τις εκμεταλλεύσεις ή τις συλλογικές ενέργειες στις περιοχές στις οποίεςπάρχει αυτή η καλλιέργεια.

Εκτιμώντας ότι δεν φαίνεται δικαιολογημένο να χρηματοδοτηθεί μία δεύτερη φορά η δημιουργία των ίδιων ενώσεων παραγωγών, ότι η λειτουργία τουςποστηρίζεται ήδη έμμεσα από το καθεστώς βάμβακος και τα οριζόντια μέτρα, η Επιτροπή αρνήθηκε τις τροποποιήσεις 7, 8, 16 και 19 στις οποίες αναφέρεται το Αξιότιμο Μέλος του Κοινοβουλίου.